Claude Goudimel
Claude Goudimel (* üm un bi 1500 in Vaison bi Avignon (warrt ok seggt: üm un bi 1514 in Besançon); † 24. August (warrt ok seggt 28. August) 1572 in Lyon) weer een franzööschen Komponist un hett de Melodien vun den Psalter vun Genf nee sett.

Goudimel leef in Paris, Rom, Metz, Besançon un Lyon. Wahrschienlich weer he een Schöler vun den nedderlanschen Musiker Josquin Desprez. Üm un bi 1540 hett he in Rom een Musikschool upmaakt. An düsse Scholen hefft Giovanni Animuccia, Giovanni Maria Nanini un Giovanni Pierluigi da Palestrina lehrt. He weer een Hugenotten un is in de Bartholomäusnacht ümbröcht wurrn. 

As he den Psalter vun Genf vun 1562 af an rutgeven dö, hett he de Melodien nich süms maakt, man vun Franc, Bourgeois un Davantès övernahmen un bloß nee sett un torechtmaakt. He hett ok Messen, Motetten un Musik to de Oden vun Horaz rutbröcht. Vun sien Chansons is een Deel 1574 tohopen mit Arbeiten vun Orlando di Lasso, de ganz övereen sünd, ünner den Naamen La fleur de chanson in Lyon rutkamen.

Mann
Christendom
Karkenmusik
Protestantismus
Reformeerte Kark
Reformatschoon
Komponist
Renaissance
Storven in dat 16. Johrhunnert